અરુણ દવે રેડલાઈટ એરિયામાં જઈ નાના બાળકોને ભણાવે, ગરીબ બાળકોને નાની-મોટી વસ્તુઓ ભેટ આપે. તેમની જોડે શેરી રમતો રમે. નાસ્તો કરાવે. આમ, ધીમેધીમે એ બધા બાળકોની ધંધો કરતી માતાઓ સાથે અરુણ દવેનો પરિચય થતો ગયો. લાગણીનાં સંબંધો બંધાયા અને અરુણ દવેનાં રાહબળ હેઠળ હજારો વેશ્યાઓએ દેહ વ્યાપાર બંધ કરી અન્ય વ્યવસાયમાં જોડાઈ. આટલું જ નહીં એઈડ્સગ્રસ્ત લોકોનાં સંતાનોને દત્તક લેવાથી લઈ તેની રહેવા-જમવા અને ભણવાની જવાબદારી પણ અરુણ દવે ઉઠાવવાનો નિર્ણય કરી લીધો. એઈડ્સ સંલગ્ન ઐતિહાસિક કામગીરીએ હવે અરુણ દવે અરુણ એઈડ્સવાળા તરીકે એઈડ્સનો પર્યાય બનાવી દીધા હતા. ટૂંકમાં એઈડ્સ અવેરનેસ સિવાય એઈડ્સ એજ્યુકેશન, હેલ્પ, ગાઈડેન્સ એન્ડ અરુણ દવે એક સિક્કાની બે બાજુઓ બની ગયા.